2013/0014 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning til vedtagelsen af en ny forordning om Den Europæiske Unions Jernbaneagentur og om ophævelse af forordning (EF) nr. 881/2004

(EØS-relevant tekst)

1.Baggrund

Den 30. januar 2013 vedtog Kommissionen en omfattende pakke bestående af seks lovforslag, der skal medføre bedre kvalitet og flere valgmuligheder inden for jernbanetransporten i Europa.

Det er nødvendigt at forbedre tjenesternes kvalitet og effektivitet for at gøre jernbanetransport til en mere attraktiv valgmulighed for passagererne og for at tilskynde til trafikoverflytning. Vi kan få mere for pengene og opnå en højere grad af bæredygtighed for få offentlige midler.

Pakken har ligeledes til formål at tilskynde til innovation af EU's jernbaner med henblik på at opfylde forbrugernes forventninger. Dette foregår på tre forskellige indbyrdes forbundne måder:

(1)Ved at åbne de dynamiske passagermarkeder for konkurrence og gøre det obligatorisk at byde på kontrakter om offentlig trafikbetjening.

(2)Ved at styrke infrastrukturforvalternes uafhængighed, så de kan kontrollere alle jernbanenettets kernefunktioner og ved at sikre rimelig adgang for alle til jernbanetransport.

(3)Ved at styrke jernbaneagenturets rolle som "kvikskranke" for udstedelse af køretøjstilladelser med henblik på markedsføring og sikkerhedscertifikater, der gælder i hele EU, til operatørerne.

Forslaget blev sendt til Europa-Parlamentet og Rådet

(dokument COM(2013) 27 final – 2013/0014 COD):





Den 31. januar 2013 Udtalelse afgivet af Det Europæiske Økonomiske og Sociale Udvalg:

Den 10. juli 2013 Udtalelse afgivet af Regionsudvalget: Den 8. oktober 2013 Europa-Parlamentets førstebehandlingsholdning vedtaget: Den 26. februar 2014 Rådets holdning vedtaget: Den 10. december 2015

2.Formålet med Kommissionens forslag

Forordningen om Den Europæiske Unions Jernbaneagentur og om ophævelse af forordning (EF) nr. 881/2004 er et af de seks lovforslag, som Kommissionen vedtog under den fjerde jernbanepakke den 30. januar 2013.

Hovedformålet med at revidere den forordning, der nedsætter det europæiske jernbaneagentur (agenturet), er at styrke agenturet og gøre det til en "kvikskranke" for udstedelse af køretøjstilladelser, der gælder i hele EU, med henblik på markedsføring og sikkerhedscertifikater, der også gælder i hele EU, til operatørerne. Den reviderede forordning vil også styrke agenturets rolle for så vidt angår overvågning af nationale regler, give det ret til at anmode om, at unødvendige regler bliver fjernet og overvåge de nationale sikkerhedsmyndigheder, og give det en mere prominent rolle som "systemmyndighed" for det Europæiske Jernbanestyringssystem (ERTMS) og trafiktelematik.

Kommissionen foreslog ligeledes at ændre retsakten om oprettelse af agenturet for at bringe den i overensstemmelse med Parlamentets, Rådets og Kommissionens fælles erklæring og fælles tilgang om decentraliserede agenturer, der dækker styringsstrukturer, flerårige arbejdsprogrammer og forenkling af personaleprocedurer.

På grund af de mange ændringer af agenturets opgaver og interne organisation foreslog Kommissionen at erstatte forordning (EF) nr. 881/2004/EU med en ny retsakt.

3.Kommentarer til Rådets holdning